Document ID: /roh_data/filtered/fineweb-2-filterrobots_roh.jsonl.gz/35902

Uschia han ils responsabels che preparan ils detagls da la fusiun infurmà, che las trais vischnancas duain decider il november u il december che vegn surlonder. Ed il pe da taglia duess esser suenter la fusiun tar 40% da la taglia chantunala simpla. Era tge che succeda per il cas che ina vischnanca schess Na a la fusiun è sclerì. Sche quai fiss il cas san las duas ulteriuras vischnancas anc ina giada decider sch’ellas vulan tuttina fusiunar u betg.
Igl è planisà che la fusiun giess en vigur il 1. da schaner 2024. E gia preparada saja la nova vopna da la vischnanca fusiunada, hai gì num.